Yaponiya va Janubiy Koreyada yadro qurollarining mavjud bo‘lishi nafaqat mintaqadagi vaziyatni og‘irlashtiradi, balki AQSh manfaatlariga zid keladi. Bu haqda Yaponiya hududiy rivojlanish vaziri Sigeru Isiba o‘z fikrlarini bildirib o‘tgan. "Agar Yaponiya va Janubiy Koreya yadro yo‘lini tanlasa, unda mintaqadagi barqarorlikka putur yetadi va bu holat AQSh manfaatlariga zid keladi", - dedi mamlakat liberal-demokratik partiyasi vakili. Uning ta’kidlashicha, yapon jamiyati AQSh prezidentligiga bo‘ladigan saylovlardan so‘ng, yapon-amerika alyansiga putur yetishidan xavotirlanmoqda. Sigeru Isiba Doanld Trampning nomini aynan keltirmagan, ammo shunga sha’ma qilib o‘tgan. Chunki AQSh prezidentligiga Respublikachilar partiyasidan nomzod milliarder Donald Tramp Vashington-Tokio munosabatlarini qayta ko‘rib chiqish zarurligini bir ncha bor takrorlagan edi.